ai4bharat/Pralekha huggingface dataset:
उपराष्ट्रपती कार्यालय
देशाच्या विकासासाठी ग्रामीण भागाचा विकास होणे महत्वाचे असल्याचे उपराष्ट्रपतींचे प्रतिपादन; युवकांनी एक अभियान म्हणून ग्रामीण सेवा करण्याचे आवाहन
देशातील लोकसांख्यिक लाभांशाचा पूर्ण उपयोग करुन घेण्यासाठी युवकांचा कौशल्यविकास आवश्यक : उपराष्ट्रपती
विजयवाडा येथील स्वर्ण भारत न्यासातल्या कौशल्य विकास केंद्रातील प्रशिक्षणार्थीं सोबत उपराष्ट्रपतींनी साधला संवाद
नवी दिल्ली, 18 जानेवारी 2022
देशाचा विकास करायचा असेल तर, ग्रामीण भागांचा जलद गतीने विकास करणे आवश्यक आहे, यावर उपराष्ट्रपतींनी भर दिला आहे. यासाठी, उद्योगक्षेत्रातील धुरीण आणि उद्यमशील युवकांनी ग्रामीण भारतात सेवा कार्य करावे, त्यातही विशेषत: महिला सक्षमीकरणावर भर द्यावा, असे आवाहन उपराष्ट्रपती एम व्यंकय्या नायडू यांनी केले आहे.
उपराष्ट्रपती सध्या आंध्र प्रदेश दौऱ्यावर असून, त्यांनी आज विजयवाडा इथल्या स्वर्ण भारत न्यासातील विविध कौशल्य विकास अभ्यासक्रमाच्या प्रशिक्षणार्थींसोबत संवाद साधला.
कार्यक्रमात सहभागी प्रतिनिधींचे, त्यांचे परिश्रम आणि समर्पण वृत्तीसाठी कौतुक करत उपराष्ट्रपती म्हणाले की युवकांमधील ऊर्जा आणि संशोधक वृत्ती पाहून त्यांना नेहमीच उत्साही वाटते. त्यांनी युवकांना त्यांच्या त्यांच्या क्षेत्रात उत्कृष्ट कार्य करण्याची तसेच नवनवे तंत्रज्ञान शिकण्याची प्रेरणा दिली.
देशातील लोकसांख्यिक लाभांशाचा पुरेपूर वापर करुन घेण्यासाठी, युवकांमधील अंगभूत गुण हेरून त्यांना कौशल्य प्रशिक्षण देणे अतिशय महत्वाचे आहे, असे यावेळी नायडू यांनी म्हटले. स्वतंत्र कौशल्य विकास मंत्रालयाच्या माध्यमातून केंद्र सरकार कौशल्य विकासाला चालना देण्यासाठी प्रयत्न करत असल्याचे सांगत, सरकारच्या प्रयत्नांना व्यक्तिगत आणि खाजगी संस्थांची जोड मिळण्याची आवश्यकता त्यांनी व्यक्त केली.
S.Kulkarni/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 168
रेल्वे मंत्रालय
भारतीय रेल्वेने धूम्रपान आणि ज्वलनशील सामग्रीच्या वाहतूकी विरोधात सुरू केली व्यापक मोहीम
नवी दिल्ली, 23 मार्च 2021
रेल्वेच्या विविध परिक्षेत्रात/रेल्वेमार्गांवर आग लागल्याने मालमत्तेचे झालेले नुकसान आणि जीवितीला धोका निर्माण होण्याच्या घटना घडल्या आहेत. त्यापैकी काही घटना रेल्वेगाडीत धूम्रपान करणे किंवा ज्वलनशील सामग्रीच्या वाहतुकीमुळे झाल्या आहेत. अशा घटनांना आळा घालण्यासाठी भारतीय रेल्वेने धूम्रपान आणि ज्वलनशील सामग्रीच्या वाहतुकीविरूद्ध व्यापक मोहीम सुरू केली आहे. या मोहिमेला 22.03.2021 रोजी प्रारंभ झाला असून 31.03.2021 पासून कायदेशीर कारवाईसह ही धडक मोहीम राबवली जाणार आहे. ती 30.04.2021 पर्यंत सुरू राहू शकेल.
भारतीय रेल्वेने सर्व परिक्षेत्रांना युद्धपातळीवर पुढील उपाययोजना करण्याचे निर्देश दिले आहेत:
- जागरूकता अभियान राबवणे -
आग लागू नये यासाठी सावधगिरी बाळगावी यादृष्टीने सात दिवसांची व्यापक जागरुकता मोहिम राबवली जाईल. या अंतर्गत “धूम्रपान न करणे”, रेल्वेमार्गे ज्वलनशील पदार्थांच्या वाहतुकीला प्रतिबंध याबाबत थेट संवाद, पत्रके वाटप, स्टिकर चिकटवणे, पथनाट्य, मुद्रीत माध्यमांमध्ये जाहिरात, इलेक्ट्रॉनिक आणि समाज माध्यमातून जनजागृती इत्यादींचा समावेश आहे.
- व्यापक जागरूकता मोहीम, एक फलदायी आणि शाश्वत मोहीम राबवणे –
- रेल्वे गाडीत आणि रेल्वेच्या परिसरात धूम्रपान करण्याविरोधात कठोर मोहीम राबवली जाईल आणि उल्लंघन करणाऱ्यांवर रेल्वे अधिनियम किंवा तंबाखू कायद्याच्या संबंधित तरतुदींखाली गुन्हा दाखल केला जाऊ शकतो.
- ज्वलनशील आणि स्फोटक वस्तूंच्या वाहतुकीला आळा घालण्यासाठी नियमित तपासणी केली जाईल.
S.Tupe/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 129
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 186 कोटी 54 लाखांहून अधिक मात्रा देण्यात आल्या
12 ते 14 वर्ष या वयोगटातील मुलामुलींना कोविड-19 प्रतिबंधक लसीच्या 2 कोटी 43 लाखांहून अधिक मात्रा देण्यात आल्या
भारतातील सध्याची कोविड सक्रीय रुग्णसंख्या 11,542
गेल्या 24 तासांत देशात 2,183 नव्या कोरोना बाधित रुग्णांची नोंद
देशातील रोगमुक्ती दर सध्या 98.76%
साप्ताहिक पॉझिटीव्हिटी दर सध्या 0.32% आहे
नवी दिल्ली 18 एप्रिल 2022
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 186 कोटी 54 लाखांचा  टप्पा ओलांडला आहे. देशभरात 2,27,52,392 सत्रांच्या आयोजनातून हे उद्दिष्ट साध्य करण्यात आले.
16 मार्च 2022 रोजी देशातील 12 ते 14 वर्ष वयोगटातील मुलामुलींसाठीची कोविड प्रतिबंधक लसीकरण मोहीम सुरु झाली आहे. आतापर्यंत 2 कोटी 43 लाखांहून अधिक  किशोरवयीनांना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022 सुरु करण्यात आले आहे. आतापर्यंत नागरिकांना खबरदारीच्या 1,62,532 मात्रा देण्यात आल्या आहेत.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत देण्यात आलेल्या कोविड प्रतिबंधक लसीच्या एकूण मात्रांची गटनिहाय वर्गवारी खालीलप्रमाणे आहे:
|
|
Cumulative Vaccine Dose Coverage
|
|
HCWs
|
|
1st Dose
|
|
10404362
|
|
2nd Dose
|
|
10008336
|
|
Precaution Dose
|
|
4600509
|
|
FLWs
|
|
1st Dose
|
|
18414332
|
|
2nd Dose
|
|
17526051
|
|
Precaution Dose
|
|
7142520
|
|
Age Group 12-14 years
|
|
1st Dose
|
|
24355282
|
|
2nd Dose
|
|
171544
|
|
Age Group 15-18 years
|
|
1st Dose
|
|
57887693
|
|
2nd Dose
|
|
40464152
|
|
Age Group 18-44 years
|
|
1st Dose
|
|
555263343
|
|
2nd Dose
|
|
472819549
|
|
Precaution Dose
|
|
37140
|
|
Age Group 45-59 years
|
|
1st Dose
|
|
202851927
|
|
2nd Dose
|
|
186818486
|
|
Precaution Dose
|
|
125392
|
|
Over 60 years
|
|
1st Dose
|
|
126814564
|
|
2nd Dose
|
|
116368094
|
|
Precaution Dose
|
|
13421079
|
|
Precaution Dose
|
|
2,53,26,640
|
|
Total
|
|
1,86,54,94,355
भारतातील कोविड सक्रीय रुग्णसंख्या आता 11,542 इतकी झाली आहे, देशातील आतापर्यंतच्या एकूण कोविड बाधितांच्या तुलनेत ही सख्या केवळ 0.03% आहे.
परिणामी, भारतातील रोगमुक्ती दर आता 98.76% झाला आहे. गेल्या 24 तासांत 1,985 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,25,10,773 झाली आहे.
गेल्या 24 तासांत, देशात नव्या 2,183 कोविड ग्रस्त रुग्णांची नोंद झाली.
गेल्या 24 तासांत देशात कोविड संसर्ग तपासण्यासाठी एकूण 2,61,440 चाचण्या करण्यात आल्या. देशात आतापर्यंत एकंदर 83 कोटी 21 लाखांहून अधिक  चाचण्या करण्यात आल्या आहेत.
देशात साप्ताहिक पॉझिटीव्हिटी दर सध्या 0.32% आहे आणि दैनंदिन पॉझिटीव्हिटी दर देखील 0.83%.इतका नोंदला गेला आहे.
मंत्रिमंडळ
भारतीय हस्तशिल्प आणि हातमाग निर्यात महामंडळ लिमिटेड बंद करायला केंद्रीय मंत्रिमंडळाची मंजुरी
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने वस्त्रोद्योग मंत्रालयाच्या प्रशासकीय नियंत्रणात असलेल्या भारतीय हस्तकला आणि हातमाग निर्यात महामंडळ  बंद करायला मंजुरी दिली आहे.
महामंडळात 59 स्थायी कर्मचारी आणि 6 व्यवस्थापन प्रशिक्षणार्थी कार्यरत आहेत. सर्व स्थायी कर्मचारी व व्यवस्थापन प्रशिक्षणार्थींना सार्वजनिक उपक्रम विभागाने ठरवलेल्या निकषांनुसार ऐच्छिक सेवानिवृत्ती योजनेचा  लाभ घेण्याची संधी दिली जाईल.
या मंजुरीमुळे सरकारचा क्रियाशील नसलेल्या आणि उत्पन्न मिळवत नसलेल्या आजारी उद्योगांमध्ये पगार / वेतनावर वारंवार होणारा खर्च कमी करण्यात मदत होईल.
आर्थिक वर्ष 2015-16 पासून महामंडळ सातत्याने तोट्यात आहे आणि खर्च भागवण्यासाठी पुरेसे उत्पन्न कमवत नाही. त्याच्या पुनरुज्जीवनाची शक्यता फार कमी असल्यामुळे कंपनी बंद करणे आवश्यक आहे.
Jaydevi PS/S.Kane/P.Kor
पंतप्रधान कार्यालय
पंतप्रधान 750 मेगावॉटचा रीवा सौर प्रकल्प देशाला समर्पित करणार
रीवा प्रकल्पामुळे दरवर्षीच्या कार्बनडाय ऑक्साइडच्या तुलनेत या प्रकल्पामुळे सुमारे 15 लाख टन कार्बन उत्सर्जन कमी होईल
2022 पर्यंत स्थापित नूतनीकरणक्षम ऊर्जा क्षमतेचे 175 गेगावॉटचे लक्ष्य मिळविण्याच्या भारताच्या प्रतिबद्धतेचे प्रकल्प हे एक उदाहरण
नवी दिल्ली, 9 जुलै 2020
पंतप्रधान नरेंद्र मोदी 10 जुलै 2020 रोजी मध्य प्रदेशातील रीवा येथे 750 मेगावॉट क्षमतेचा सौर प्रकल्प देशाला समर्पित करणार आहेत. या प्रकल्पात सौरऊर्जैच्या  अंतर्गत असलेल्या 500 हेक्टर भूखंडावर प्रत्येकी 250 मेगावॉट क्षमतेच्या तीन सौर उत्पादक युनिट्सचा समावेश आहे. मध्यप्रदेश ऊर्जा विकास निगम लिमिटेड  आणि संयुक्त सार्वजनिक क्षेत्रातील उपक्रम, भारतीय सौर ऊर्जा निगम लिमिटेडच्या  संयुक्त उद्यम कंपनी रीवा अल्ट्रा मेगा सौर लिमिटेड  यांनी सौर उद्यान विकसित केले आहे. उद्यानाच्या विकासासाठी आरयूएमएसएलला केंद्रिय आर्थिक सहाय्य म्हणून 139 कोटी रुपये पुरविण्यात आले आहेत. उद्यानाचा विकास झाल्यानंतर, सौर उद्यानात प्रत्येकी 250 मेगावॉटच्या तीन सौर उत्पादक युनिट्स विकसित करण्यासाठी रिव्हर्स ऑक्शद्वारे महिंद्रा रिन्युएबल्स प्रायव्हेट लिमिटेड, एसीएमई जयपूर सोलर पॉवर प्रायवेट लिमिटेड, आणि अरिनसन क्लीन एनर्जी प्रायव्हेट लिमिटेड यांची आरयूएमएसएलने निवड केली आहे. केंद्र आणि राज्यसरकार यांच्यात समन्वय साधल्यास मिळाणाऱ्या उत्तम निकालांचे एक उदाहरण म्हणजे रीवा सौरप्रकल्प हे आहे.
रीवा सौर प्रकल्प हा ग्रीड पॅरिटी बॅरिअर तोडणारा देशातील पहिला सौर प्रकल्प आहे. अन्य सौरऊर्जा प्रकल्पांच्या तुलनेत 2017 च्या सुरवातीस 4.50 युनिट दराच्या तुलनेत रीवा प्रकल्पाने ऐतिहासिक दाखले दिले आहेत - ज्याप्रमाणे पहिल्या वर्षीचा दर रुपये 2.97 प्रति युनिट ज्यामध्ये पुढील 15 वर्षांसाठी वार्षित वाढ रुपये 0.05 प्रति युनिट प्रमाणे तर 25 वर्षांसाठी सरासरी रुपये 3.30 प्रति युनिट नियोजित केला आहे. दरवर्षीच्या कार्बनडाय ऑक्साइडच्या तुलनेत या प्रकल्पामुळे सुमारे 15 लाख टन कार्बन उत्सर्जन कमी होईल.
रीवा प्रोजेक्टला त्याच्या मजबूत प्रकल्प रचना आणि नवकल्पनांबाबत भारत आणि परदेशात मान्यता देण्यात आली आहे. ऊर्जा विकासकांना होणारी जोखीम कमी करण्यासाठीच्या देय सुरक्षा यंत्रणेची शिफारस एमएनआरईईने इतर राज्यांकरिता मॉडेल म्हणून केली आहे. याला नाविन्य आणि उत्कृष्टतेसाठी वर्ल्ड बँक समूहाचा प्रेसिडेंट पुरस्कारही मिळाला आहे आणि पंतप्रधानांच्या ``इनोव्हेशन ऑफ बुक : न्यू बिगिनिंग्ज`` मध्ये त्यांचा समावेश होता. राज्याबाहेरील संस्थात्मक ग्राहकांना पुरवठा करणारा प्रकल्प हा पहिला अक्षय ऊर्जा प्रकल्प आहे, तो म्हणजे दिल्ली मेट्रो, ज्याला प्रकल्पाकडून 24 टक्के ऊर्जा मिळेल, उर्वरित 76 टक्के मध्यप्रदेशच्या डीआयएससीओएम ला पुरविली जाते.
सन 2022 पर्यंत 175 गेगावॉट क्षमतेची नूतनीकरणक्षम ऊर्जा क्षमतेचे लक्ष्य गाठण्याचे भारताच्या प्रतिबद्धतेचे उदाहरण रीवा प्रकल्प देतो, ज्यात 100 गेगावॉट सौर क्षमता आहे.B.Gokhale/S.Shaikh/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
वित्त आयोग
15 व्या वित्त आयोगाचा मागील वित्त आयोगाच्या अध्यक्षांशी संवाद
नवी दिल्ली, 28 ऑक्टोबर 2020
15 व्या वित्त आयोगाचे अध्यक्ष एन के सिंग आणि सदस्यांनी आज 12 व्या वित्त आयोगाचे अध्यक्ष डॉ सी रंगराजन,13 व्या वित्त आयोगाचे अध्यक्ष डी विजय केळकर यांच्याशी दूरदृश्य प्रणाली द्वारे संवाद साधला.
15 व्या वित्त आयोगाला 2021-26 साठीचा आपला अहवाल 30 ऑक्टोबरपर्यंत सादर करायचा आहे. हे काम पूर्ण करण्यासाठी आयोग काम करत आहे. कोविड-19 महामारीच्या पार्श्वभूमीवर, आर्थिक घडामोडींना बसलेली खीळ,वित्तीय मापदंडावर त्याचा परिणाम यासारख्या कठीण आव्हानात्मक परिस्थितीत 15 व्या वित्त आयोगाच्या कामाची, मागील वित्त आयोगाच्या अध्यक्षांनी प्रशंसा केली. मागील वित्त आयोगाचा ढाचा आणि त्यांच्या अध्यक्षांशी केलेली चर्चा यातून मिळालेल्या विचार आणि सखोल माहितीबद्दल 15 व्या वित्त आयोगाचे अध्यक्ष आणि सदस्यांनी कृतज्ञता व्यक्त केली.B.Gokhale/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 1526
अर्थ मंत्रालय
राज्यांना जीएसटी भरपाईची थकबाकी
नवी दिल्ली, 19 जुलै 2021
2020-21 आणि 2021-22 या आर्थिक वर्षात सरकारने राज्यांना जीएसटी भरपाईची सर्व थकित रक्कम दिली आहे असे अर्थ राज्यमंत्री पंकज चौधरी यांनी आज लोकसभेत एका प्रश्नाच्या लेखी उत्तरात सांगितले.
ते म्हणाले की जीएसटी  कायदा 2017 च्या कलम 8 अन्वये आकारण्यात आलेला जीएसटी भरपाई उपकर जीएसटी भरपाई निधी म्हणून ओळखल्या जाणार्या नॉन-लेस्पेबल निधीत हस्तांतरित केला आहे. या कायद्याच्या कलम 10 नुसार जीएसटी लागू केल्यामुळे उद्भवलेल्या महसुलातील कोणत्याही नुकसानीची राज्यांना भरपाई निधीतून पाच वर्ष भरपाई दिली जात आहे. 2017-18, 2018-19 आणि 2019-20 या आर्थिक वर्षातील जीएसटी भरपाई आधीच राज्यांना देण्यात आली आहे.
ते पुढे म्हणाले की महामारीच्या आर्थिक परिणामामुळे कमी जीएसटी संकलन आणि त्याच वेळी जीएसटी भरपाई उपकराचेही कमी संकलन झाल्यामुळे जास्त नुकसान भरपाई देण्याची आवश्यकता निर्माण झाली आहे. जीएसटी नुकसान भरपाई देण्यासाठी जीएसटी भरपाई निधीतील रक्कम पुरेशी नसल्यामुळे एप्रिल 20 ते मार्च ’21 या कालावधीत देय भरपाईची अंशतः पूर्तता करण्यासाठी सर्व राज्ये / केंद्रशासित प्रदेशांना 91,000 कोटी रुपये देण्यात आले आहेत. राज्यांना अद्याप जारी करायचा जीएसटी नुकसान भरपाईचा तपशील परिशिष्टानुसार आहे.
अधिक माहितीसाठी येथे पाहा
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 218
रेल्वे मंत्रालय
कोविड संकटादरम्यान मध्य रेल्वेचे सेवाभावी कार्य
(मुंबई, 29 एप्रिल 2020
एखाद्या प्रसंगी त्वरित विचार करण्याची गरज असताना मध्य रेल्वेने चिपळूण येथील एका हृदयविकार असलेल्या रुग्णाला अत्यावश्यक औषधे मुंबईहून पाठवायला मदत केली. मध्य रेल्वे पार्सल कार्यालयाने विक्रोळी येथून औषधांचे पार्सल घेतले आणि ओखा-एर्नाकुलम पार्सल ट्रेनवर त्याचे आरक्षण केले. चिपळूण येथे या गाडीचा निर्धारित थांबा नसतानाही कर्मचार्यांनी कोकण रेल्वे अधिकाऱ्यांशी समन्वय साधून पार्सल सोडण्यासाठी थोडा वेळ गाडी थांबवण्याची विनंती केली, त्यानंतर ते चिपळूण स्टेशन मास्टरांकडे सोपवण्यात आले.
अशाच एका दुसर्या घटनेत मध्य रेल्वेने राजस्थानमधील फालना येथून सिकंदराबाद पर्यंत उंटांचे दूध न्यायला मदत केली, विशेष उपचार सुरु असलेल्या मुलासाठी या दुधाची गरज होती.
देशव्यापी लॉकडाऊन दरम्यान प्रवासी वाहतूक बंद असताना पार्सल आणि मालगाड्या चालवल्या जात असून देशभरात अन्नधान्य , नाशवंत खाद्यपदार्थ, औषधे इत्यादींची वाहतूक केली जात आहे. एकट्या मध्य रेल्वेने लॉकडाऊन दरम्यान 283 टन वैद्यकीय सामुग्रीची वाहतूक केली आहे. तसेच वेळापत्रकानुसार 180 पार्सल गाड्या चालवल्या आहेत आणि आणखी 40 नियोजित आहेत. कोरोना विषाणूविरूद्ध भारताच्या लढ्यात मुंबई, पुणे, सोलापूर, भुसावळ आणि नागपूर विभागांनी अथक काम केले आहे.
मध्य रेल्वेचे इतर युनिट्सही आपले योगदान देण्यासाठी पुढे सरसावले आहेत. परेल आणि माटुंगा रेल्वे वर्कशॉपने रेल्वे कर्मचारी आणि इतर आघाडीच्या कामगारांच्या वापरासाठी 13,000 पेक्षा अधिक मास्क आणि 1,600 लिटर सॅनिटायझर्स तयार केले आहेत. शंभर वर्षांहून अधिक जुने कल्याण रेल्वे स्कूल मास्क आणि सॅनिटायझर्स तयार करण्यात स्वेच्छेने सहभागी झाले.
G.Chippalkatti/S.Kane/P.Kor
पंतप्रधान कार्यालय
पद्म पुरस्कार विजेत्यांचे पंतप्रधानांनी केले अभिनंदन
पद्म पुरस्काराने सन्मानित झालेल्या सर्वांचे पंतप्रधान नरेंद्र मोदी यांनी अभिनंदन केले आहे.
आपल्या ट्विटर संदेशात पंतप्रधान म्हणाले :
" पद्म पुरस्काराने सन्मानित झालेल्या सर्वजणांचे हार्दिक अभिनंदन. भारतासाठी त्यांनी दिलेले मौलिक आणि वैविध्यपूर्ण योगदान महत्वपूर्ण असून त्यांनी राष्ट्राच्या विकासाचा मार्ग प्रशस्त करण्यासाठी घेतलेल्या परिश्रमाचा आम्ही अभिमान बाळगतो. ‘’
पंतप्रधान कार्यालय
पुरवठा साखळीच्या लवचिकतेसंदर्भात जागतिक शिखर परिषदेत पंतप्रधानांचे भाषण
महामहीम- अध्यक्ष बायडेन
पुरवठा साखळी लवचिकता या महत्त्वाच्या विषयावर शिखर परिषदेसाठी पुढाकार घेतल्याबद्दल मी तुमचे आभार मानतो. तुम्ही पदभार स्वीकारताच म्हणाला होतात , "अमेरिका इज बॅक ". आणि इतक्या कमी वेळेत आम्ही सर्वजण हे घडताना पाहत आहोत, आणि म्हणूनच, मी म्हणेन, वेलकम बॅक !
महामहीम,
महामारीच्या सुरुवातीच्या महिन्यांमध्ये आपणा सर्वाना लस, आरोग्य उपकरणे आणि आवश्यक औषधे तयार करण्यासाठी कच्च्या मालाची कमतरता जाणवली. आता जग आर्थिक सुधारणेसाठी सज्ज झाले असताना सेमीकंडक्टर आणि इतर वस्तूंच्या पुरवठ्याच्या समस्या विकासाच्या आड येत आहेत. जगात कोणाला वाटले होते की शिपिंग कंटेनरची कमतरता भासेल ?
लसींचा जागतिक पुरवठा सुधारण्यासाठी भारताने लसींच्या निर्यातीला गती दिली आहे. हिंद-प्रशांत क्षेत्रात अधिक चांगली आणि किफायतशीर कोविड-19 प्रतिबंधक लस पुरवण्यासाठी आम्ही आमच्या क्वाड भागीदारांसोबत काम करत आहोत. भारत पुढील वर्षी जगासाठी 5अब्ज कोविड लसीच्या मात्रा तयार करण्याच्या तयारीत आहे. मात्र त्यासाठी कच्च्या मालाच्या पुरवठ्यात कोणताही अडथळा न येणे हे देखील खूप महत्वाचे आहे.
महामहीम,
माझ्या मते जागतिक पुरवठा साखळी सुधारण्यासाठी तीन बाबी सर्वात महत्वाच्या आहेत - विश्वसनीय स्रोत, पारदर्शकता आणि कालमर्यादा . आपला पुरवठा विश्वसनीय स्रोतांकडून असणे आवश्यक आहे. आपल्या सामायिक सुरक्षेसाठीही ते महत्त्वाचे आहे. विश्वसनीय स्त्रोत असे असले पाहिजेत की त्यांच्याकडे प्रतिक्रियात्मक प्रवृत्ती नसावी जेणेकरुन पुरवठा साखळी जशास तसे दृष्टिकोनातून सुरक्षित राहील. पुरवठा साखळीच्या विश्वासार्हतेसाठी, त्यात पारदर्शकता असणे आवश्यक आहे. पारदर्शकतेच्या अभावामुळे आज जगातील अनेक कंपन्यांना छोट्या छोट्या गोष्टींचा तुटवडा जाणवत असल्याचे आपण पाहत आहोत. जीवनावश्यक वस्तूंचा पुरवठा वेळेवर न झाल्यास मोठे नुकसान होऊ शकते. कोरोनाच्या काळात औषध निर्मिती आणि वैद्यकीय पुरवठ्यामध्ये हे आपल्याला स्पष्टपणे जाणवले आहे. त्यामुळे ठराविक मुदतीच्या आत पुरवठा सुनिश्चित करण्यासाठी, आपल्याला आपल्या पुरवठा साखळ्यांचे वर्गीकरण करावे लागेल. आणि त्यासाठी विकसनशील देशांमध्ये पर्यायी उत्पादन क्षमता विकसित करावी लागेल.
महामहीम,
भारताने औषध निर्मिती , माहिती तंत्रज्ञान आणि इतर वस्तूंचे विश्वसनीय स्त्रोत म्हणून विश्वासार्हता निर्माण केली आहे. आम्ही स्वच्छ तंत्रज्ञान पुरवठा साखळीतही आमची भूमिका बजावण्यासाठी उत्सुक आहोत. माझी सूचना आहे की आपल्या सामायिक लोकशाही मूल्यांवर आधारित, एका विशिष्ट कालमर्यादेत पुढील कृती योजना तयार करण्यासाठीआपण आपल्या कृतीगटांना त्वरित भेटण्याचे निर्देश द्यावेत.
धन्यवाद !
संरक्षण मंत्रालय
सँडहर्स्ट अकादमी येथे होणाऱ्या 201 व्या सॉव्हरिन परेडला उपस्थित राहण्यासाठी संरक्षण दलांचे प्रमुख जनरल मनोज पांडे, इंग्लडसाठी रवाना
प्रतिष्ठीत सँडहर्स्ट अकादमीच्या 223 व्या दीक्षांत सोहळ्यात 201 व्या सॉव्हरिन परेडला, सॉव्हरिनचे प्रतिनिधी म्हणून उपस्थित राहाण्यासाठी संरक्षण दलांचे प्रमुख जनरल मनोज पांडे आज इंग्लडसाठी रवाना झाले.
सँडहर्स्ट येथील रॉयल मिलिटरी अकादमीची सॉव्हरिन परेड एक मानाचा कार्यक्रम आहे. आपल्या गौरवशाली इतिहास आणि जगभरातील लष्करी अधिकाऱ्यांना प्रशिक्षण देऊन सज्ज करण्यासाठी तो ओळखला जातो. या परेडसाठी सॉव्हरिनचे प्रतिनिधी म्हणून उपस्थित राहणारे जनरल मनोज पांडे हे भारतातील पहिले संरक्षण दलांचे प्रमुख आहेत. आपल्या दौऱ्यादरम्यान, रॉयल मिलिटरी अकादमीमध्ये अभिमानाचे स्थान असलेल्या भारतीय लष्कराच्या स्मारक कक्षालाही ते भेट देणार आहेत.
आपल्या इंग्लड दौऱ्यात जनरल मनोज पांडे, ब्रिटीश संरक्षण दलांचे प्रमुख जनरल सर पॅट्रिक सँडर्स आणि इंग्लडच्या सशस्त्र दलाचे उपप्रमुख जनरल ग्वेन जेनकिन्स यांच्याशी संवाद साधतील. इंग्लंडच्या स्ट्रॅटेजिक कमांडचे कमांडर जनरल सर जेम्स हॉकेनहुल, लेफ्टनंट जनरल राल्फ वुडडिसे, कमांडर फील्ड आर्मी आणि रॉयल मिलिटरी अकादमी सँडहर्स्टचे कमांडंट मेजर जनरल जॅचरी रेमंड स्टेनिंग यांच्याशी ते उच्चस्तरीय चर्चा करतील. संरक्षण सहकार्य, दहशतवादविरोधी प्रयत्न आणि धोरणात्मक नियोजन अशा परस्पर हिताच्या विविध मुद्यांचा यात समावेश आहे.
उभय देशांमधील राजनैतिक, लष्करी आणि सांस्कृतिक संबंध दृढ करण्यासाठी हा दौरा एक महत्त्वपूर्ण टप्पा आहे. संरक्षण आणि सुरक्षेच्या क्षेत्रात परस्पर सहकार्य आणि सामंजस्याला चालना देणार्या चिरस्थायी सौहार्दाची तो साक्ष देतो.
जनरल मनोज पांडे यांना मिळालेले विशेष आमंत्रण हे भारत आणि इंग्लड यांच्यातील दीर्घकालीन सहकार्य आणि मैत्रीचे निदर्शकच होय . सॉव्हरिन परेडमधील जनरल पांडे यांचा सहभाग, हा लष्करी संबंध दृढ करण्याच्या आणि जागतिक स्तरावर शांतता तसेच सुरक्षिततेला प्रोत्साहन देण्यासाठीच्या निरंतर वचनबद्धतेचे प्रतीक आहे. परस्पर आदर आणि कौतुकाचे हे एक उत्तम उदाहरण आहे जे भारत-इंग्लड संबंधांचा मजबूत पाया आणखी भक्कम करते.
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
नवी दिल्ली, 19 सप्टेंबर 2022
देशव्यापी कोविड लसीकरण मोहिमेंतर्गत आतापर्यंत 216.70 कोटी लस-मात्रा  देण्यात आल्या.
गेल्या 24 तासांत 13,59,361 लस-मात्रा देण्यात आल्या
भारतातील सध्याची उपचाराधीन रुग्ण संख्या 48,027
सध्याची कोविड सक्रीय रुग्ण संख्या 0.11%
रुग्ण बरे होण्याचा सध्याचा दर 98.71%
गेल्या 24 तासांत 4,735 रूग्ण कोविडमधून बरे झाले असून बरे झालेल्या एकूण रूग्णांची संख्या 4,39,62,664 इतकी झाली
गेल्या 24 तासांत 4,858 नवीन रुग्णांची नोंद
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 89.17 चाचण्या करण्यात आल्या; गेल्या 24 तासांत 1,75,935 चाचण्या करण्यात आल्या.Jaydevi PS/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 100
गृह मंत्रालय
केंद्रीय गृह आणि सहकार मंत्री अमित शाह यांनी केंद्रीय राखीव पोलीस दलाच्या  कर्मचाऱ्यांना दलाच्या स्थापना दिनानिमित्त दिल्या शुभेच्छा
“सीआरपीएफने मोठ्या पराक्रमासह देशाची सुरक्षा अबाधित राखण्यासाठी विशेष योगदान दिले आहे, त्याचबरोबर प्रत्येक भारतीयाला अभिमान वाटावा असा शौर्याचा वैभवशाली इतिहास देखील निर्माण केला आहे”
“सीआरपीएफच्या स्थापना दिनानिमित्त मी जवानांचे अभिनंदन करतो आणि देशाप्रती असलेला त्यांचा सेवाभाव आणि समर्पणाला सलाम करतो”
नवी दिल्ली, 27 जुलै 2022
केंद्रीय गृह आणि सहकार मंत्री अमित शाह यांनी आज सीआरपीएफ अर्थात केंद्रीय राखीव पोलीस दलाच्या स्थापना दिनानिमित्त दलातील कर्मचाऱ्यांचे अभिनंदन केले आहे. ट्वीट संदेशात केंद्रीय गृहमंत्री म्हणाले की, सीआरपीएफने मोठ्या पराक्रमासह देशाची सुरक्षा अबाधित राखण्यासाठी विशेष योगदान दिले आहेच, पण त्याचबरोबर या दलाने प्रत्येक भारतीयाला अभिमान वाटेल असा शौर्याचा वैभवशाली इतिहास देखील निर्माण केला आहे. सीआरपीएफच्या स्थापना दिनानिमित्त मी दलाच्या जवानांचे अभिनंदन करतो आणि देशाप्रती असलेला त्यांचा सेवाभाव आणि समर्पणाला सलाम करतो.
तत्कालीन राज प्रतिनिधी पोलीस दल म्हणून 27 जुलै 1939 रोजी या दलाची स्थापना करण्यात आली होती. स्वातंत्र्य प्राप्तीनंतर 28 डिसेंबर 1949 रोजी संसदीय कायद्यान्वये या दलाचे केंद्रीय राखीव पोलीस दल असे नामकरण करण्यात आले. तत्कालीन केंद्रीय गृह मंत्री वल्लभभाई पटेल यांनी नव्याने स्वतंत्र झालेल्या भारत देशाच्या बदलत्या गरजांनुसार या दलाच्या विविधांगी भूमिकेची संकल्पना केली होती.S.Thakur/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 128
पंतप्रधान कार्यालय
ईद-उल-अजहानिमित्त पंतप्रधानांकडून जनतेला शुभेच्छा
ईद-उल-अजहानिमित्त पंतप्रधान नरेंद्र मोदी यांनी जनतेला शुभेच्छा दिल्या आहेत.
आपल्या ट्विटर शुभेच्छासंदेशात पंतप्रधान म्हणतात;
"ईद मुबारक !
ईद-उल-अजहानिमित्त शुभेच्छा ! या सणाच्या निमित्ताने, सर्वांच्या व्यापक हिताच्या दिशेने कार्य करण्यासाठी सामूहिक सहभावना, सुसंवाद आणि सर्वसमावेशकता या भावना उत्तरोत्तर वृद्धिंगत होवोत !"
आरोग्य आणि कुटुंब कल्याण मंत्रालय
राज्ये आणि केंद्रशासित प्रदेश यांच्याकडील कोविड-19 लसीच्या मात्रांच्या उपलब्धतेविषयीची अद्ययावत माहिती
कोविड प्रतिबंधक लसीच्या 158 कोटी 96 लाखांहून अधिक मात्रा राज्ये आणि केंद्रशासित प्रदेशांना पुरविण्यात आल्या
राज्ये आणि केंद्रशासित प्रदेश सरकारे यांच्याकडे न वापरलेल्या 12 कोटी 72 लाखांहून अधिक मात्रा अजूनही शिल्लक आणि पुढील काळातील वापरासाठी उपलब्ध
नवी दिल्ली 20 जानेवारी 2022
संपूर्ण देशभरात कोविड-19 प्रतिबंधक लसीकरण मोहिमेचा वेग आणि व्याप्ती वाढविणे यासाठी केंद्र सरकार वचनबद्ध आहे. 16 जानेवारी 2021 रोजी देशव्यापी कोविड प्रतिबंधक लसीकरण मोहीम सुरु करण्यात आली. या लसीकरण मोहिमेच्या सार्वत्रिकीकरणाचा नवा टप्पा देशात 21 जून 2021 पासून सुरु झाला. लसीच्या अधिक मात्रा उपलब्ध करून देणे, राज्ये आणि केंद्रशासित प्रदेशांना लसीकरणाचे उत्तम नियोजन करता यावे यासाठी त्यांच्याकरिता उपलब्ध होणार असलेल्या लसीच्या मात्रांची आगाऊ स्वरुपात माहिती पुरविणे आणि लस पुरवठा साखळीचे सुरळीत मार्गीकरण करणे या उपक्रमांच्या माध्यमातून लसीकरण मोहिमेचा वेग वाढविण्यात येत आहे.
राष्ट्रव्यापी लसीकरण मोहिमेचा एक भाग म्हणून भारत सरकार सर्व राज्ये आणि केंद्रशासित प्रदेशांना कोविड प्रतिबंधक लसीचा मोफत पुरवठा करून त्यांना मदत करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या या नव्या टप्प्यात, देशातील लस निर्मात्यांनी उत्पादित केलेल्या लसीच्या एकूण साठ्यापैकी 75% साठ्याची खरेदी करून केंद्र सरकार सर्व राज्ये आणि केंद्रशासित प्रदेशांना लसीचा पुरवठा करत आहे.
|
|
VACCINE DOSES
|
|

|
|
SUPPLIED
|
|
1,58,96,34,485
|
|
BALANCE AVAILABLE
|
|
12,72,19,636
भारत सरकारने आतापर्यंत खरेदी केलेल्या मात्रांचा मोफत पुरवठा आणि राज्यांनी केलेली लसीची थेट खरेदी यांच्या माध्यमातून राज्ये आणि केंद्रशासित प्रदेशांना एकूण 158 कोटी 96 लाखांहून अधिक  मात्रांचा पुरवठा करण्यात आला आहे.
राज्ये आणि केंद्रशासित प्रदेश सरकारांकडे कोविड प्रतिबंधक लसीच्या न वापरलेल्या अशा 12 कोटी 72 लाखांहून अधिक  मात्रा, यापुढील काळातील लसीकरण करण्यासाठी अजूनही शिल्लक आहेत.